google/wiki40b huggingface dataset:
Lushan (Ya'an)

Lushan (kinesisk: 芦山县; pinyin: Lúshān Xiàn) er et fylke i provinsen Sichuan i Folkerepublikken Kina. Det ligger under byprefekturet Ya'an.
Fylket hadde 109 129 innbyggere i 2010.

Jordskjelvet i 2013

Fylket var episenter for et kraftig jordskjelv den 20. april 2013. De hardest rammede delene av fylket var de to kommunene Longmen og Qingjin. Skader i fylkets verneområder for pandaer ble ikke registrert.

Kulturminner

Fan Min-Que (fra år 205), og steintavlene (樊敏阙及石刻, Fán Mǐn què jí shíkè), Pingxianglou (平襄楼, Píngxiāng lóu) og Qinglongtempelets hovedhall (芦山青龙寺大殿, Lúshān qīnglóng sì dàdiàn) står på Folkerepublikken Kinas liste over kulturminner.
Fan Min-stelen har en avrundet topp med et bas-relief dragemotiv - en forløper til «to sammenfiltrede drager»-motivet som senere skulle bli så populært, helt inn i Ming- og Qing-dynastienes tid, over tusen år senere. Stelen er den aller eldste bevarte fullstørrelses skilpaddestelen i landet.
Reidar Mjøen

Familie og tidlig karriere

Reidar Mjøen var sønn av statsagronom og brukseier Niels Hansen og Augusta Mjøen og vokste opp på Gjøvik, i en kulturinteressert familie der musikk og teater spilte en viktig rolle.
Han ble ble utdannet jurist og studerte deretter musikk i New York og Berlin. Etter at han kom hjem fikk han en stilling i Kristiania Dagsavis. Senere var han redaksjonssekretær i Drammens Blad 1901-02. Han praktiserte deretter som overrettssakfører i Kristiania i 1903 og 1904.

Musikkritiker

Fra 1907 og ut livet var han kulturjournalist og musikkritiker på heltid. Først i Dagbladet 1907-1925, under signaturen «R.M.» Som Dagblad-journalist var han i 1916-17 innblandet i «Hagn-saken». Mjøen var den som anbefalte Alfred Hagn til sin redaktør Einar Skavlan. Hagn ble korrespondent for avisen i London, men ble i mai 1917 avslørt som tysk spion og senere dømt til døden av av en britisk militærdomstol. 
I 1911 skrev han flere artikler om åndsfriheten ved Universitetet. I årene 1925-1946 var Mjøen musikkritiker i Aftenposten. Han ble sparket under krigen på grunn av sin kritiske holdning mot NS og den tyske okkupasjonsmakten, men ble gjeninnsatt etter frigjøringen i 1945. 
Reidar Mjøen var meget aktiv i kulturlivet i Kristiania/Oslo, blant annet som formann i Norsk teater- og musikkritikerforening, som han var med på å stifte i 1927 (i dag en del av Norsk kritikerlag). Til 75-årsdagen i 1946 skjenket han også et beløp som laget skulle bruke til en kritikerpris. Prisen fikk navnet Reidar Mjøens legat.
Mjøen levde og åndet for kunsten, spesielt ivret han for byggingen av en opera i Kristiania. Han stiftet i 1917 Det norske Operafond, hvor han i flere år satt i styret. I 1923 gav han ut det dramatiske diktet «Guldnøkkelen» som av hans gode venn Herman Wildenvey ble beskrevet som «Norges nest beste dramatiske dikt etter Peer Gynt». Han var en pasjonert elsker av Richard Wagners musikk.

Familie

Søsknene Mjøen markerte seg på flere forskjellige felt i det norske samfunnet. Reidar Mjøen var bror av eugenikeren Jon Alfred Mjøen (1860–1939) og  stortingsmannen Alf Mjøen (1869–1953). Hans søster Inga Mjøen var gift med Dagbladet-redaktør Hans Volckmar.
Allround-VM på skøyter 2001

Allround-VM på skøyter 2001 ble arrangert på Városligeti Műjégpálya i Budapest, Ungarn den 10. og 11. februar 2001.
Rintje Ritsma fra Nederland ble verdensmester for menn, mens Anni Friesinger fra Tyskland ble mester for kvinner.
Fra Norge var det bare Anne Therese Tveter som fikk delta, da de norske herrene ikke klarte å kvalifisere seg.

Funksjonærer

Blant funksjonærene stilte norske Ove Trøen som assisterende overdommer (herrer), og Marcel Lesche Vanberg (herrer) og Kai Rundgren (damer) som startere.
Leder og trener for Anne Therese Tveter var Jan Hansen.
Sykling under Asialekene 2002

Sykling under Asialekene 2002. Sykling var en av flere sporter under Asialekene 2002 i Busan i Sør-Korea. Konkurransene ble avviklet i perioden 4. til 8. oktober. Det ble konkurrert tjue øvelser, tolv for menn og åtte for kvinner. 181 utøvere fra 20 nasjoner deltok og Kina ble beste nasjon med seks gullmedaljer foran Japan og Sør-Korea med fem hver.
1. divisjon bandy for herrer 2010/11

1. divisjon bandy for herrer 2010/11 var det nest øverste nivået i norsk bandy sesongen 2010/11. Serien startet 9. november 2010 og varte til 22. februar 2011. Deretter var det kvalifiseringsspill for opprykk og nedrykk. De to beste lagene i 1. divisjon spilte enkel serie med de to dårligste plasserte lagene i eliteserien. De to beste lagene i denne kvalifiseringen fikk spille i eliteserien i 2011/12. På tilsvarende måte måtte de to dårligste lagene i 1. divisjon spille om retten til fornyet tilværelse i divisjonen mot de to beste lagene i 2. divisjon.
Château de Chalus-Chabrol

Château de Chalus-Chabrol er en middelalderfestning i den franske kommunen Châlus i departementet Haute-Vienne. Festningen dominerer byen Châlus. Den består i dag av en frittstående sirkelrund borgtårn fra 1100-tallet og en boligbygning som ble reist en gang mellom 1000- og 1200-tallet, utvidet på 1600-tallet.
Festningen beskyttet tilgangen til Limoges fra sør og nord-sør-ruten mellom Paris og Spania, foruten også oldtidens øst-vest-rute som knyttet Middelhavet med Atlanterhavet. Festningen var også i sin tid tilknyttet César de Borja (drept 1507), en av den katolske kirkes kardinaler.
Festningen er mest berømt for at den engelske kongen Rikard Løvehjerte døde her fra et skudd fra armbrøst da han beleiret festningen i 1199 i et lite lokalt oppgjør mot en baron som kongen ville tukte til lydighet, vicomte Aimar V av Limoges. Kongens innvoller er begravd i festningens kapell mens øvrige deler er begravd andre steder, i Poitou, i Normandie, og i Anjou.
Château de Chalus-Chabrol har blitt listet som et historisk monument, monument historique, av det franske kulturdepartement siden 1925. Festningen var åpnet for besøkende fram til 2006, men ble solgt samme år og tilgang fra offentligheten er ikke lenger mulig.
Valdres fogderi

Valdres fogderi (Valders Fogderie) var en administrativ enhet (fogderi) i Oplandenes amt opprettet i 1764 ved delingen av Hadeland, Toten og Valdres fogderi og inngikk fra 1781 i Christians amt. I 1815 ble Valdres fogderi slått sammen med Hadeland fogderi og Land overført fra Toten fogderi til Valdres, Land og Hadeland fogderi. I 1856 ble embedet igjen delt i Hadeland og Land fogderi og Valdres fogderi.
Fogderiene i Kristians amt ble avviklet i 1909.
Jonas Svensson

Karriere

Jonas Svensson startet sin karriere i Verdal IL der han spilte frem til 2008. Der etter gikk han til 2.-divisjonsklubben Levanger, og ble der frem til 2009. Svensson gikk så til eliteserielaget Rosenborg foran sesongen 2009.

Rosenborg

Han fikk sin debut for Rosenborg i cupen mot Stjørdals-Blink. Han fikk sin Tippeligadebut mot Lillestrøm. Den 18. juni 2011 ble han formelt tilknyttet A-laget til Rosenborg, da han signerte en kontrakt til 31. desember 2013.
Svenssons debuterte i Europacupen mot islandske Breiðablik i første kvalifiseringkamp til Mesterligaen 2011/2012.
Svensson kom i medias søkelys etter å ha blitt albuet i svime av FK Haugesunds Ugonna Anyora etter kun 18 spilte minutter. Dagbladet fikk krass kritikk for å ha publisert et bilde av en svimeslått, blodig Svensson med teksten "RBK ble knocket ut av Haugesund". Svensson slapp unna hendelsen med hjernerystelse.
29. april 2015 signerte han ny kontrakt med Rosenborg ut 2018.
30. april 2015 spilte han sin 150. kamp for Rosenborg som den nest yngste spilleren noen gang.
I sesongen 2015 var han med å vinne både Tippeligaen og Cupfinalen.
21. april 2016 spilte han sin 200. kamp for Rosenborg som den yngste spilleren noen gang.
I sesongen 2016 var han med å vinne både Tippeligaen og Cupfinalen.
Han var visekaptein i Rosenborg.
Fra 2009 til 2016 spilte han 231 offisielle kamper for Rosenborg.

AZ Alkmaar

30. januar 2017 skrev han under en kontrakt til 30. juni 2021 med den nederlandske klubben AZ Alkmaar.

Landslaget

1. juni 2016 fikk han sin første landskamp for Norge mot Island.
Catarina Furtado

Karriere

Furtado startet sin tv-karriere i begynnelsen av 1990-årene og har jobbet for tv-kanaler som SIC og RTP samt radiostasjonene Rádio Comercial og RDP Antena 3. Hun hadde sin første spillefilmopptreden i 1990 – en replikkløs rolle i filmen Non, ou a Vã Glória de Mandar, regissert av Manoel de Oliveira. Senere spilte hun i filmer som Killing Time (1997), Fatima (1997) og Anjo da Guarda (1998).
Hun fikk sitt nasjonale gjennombrudd som programleder for hitliste-programmet Top + på allmennkringkasteren RTP. Senere startet hun som programleder for MTV Portugal og deretter som programleder for en rekke andre tv-programmer på ulike kanaler. Blant annet har hun ledet Portugals svar på Melodi Grand Prix, Festival da Canção, fire ganger: 2003, 2004, 2015 og 2017.
Furtado var programleder for Eurovision Song Contest 2018 sammen med Sílvia Alberto, Daniela Ruah og Filomena Cautela.
Shag Rocks (Sør-Georgia)

Shag Rocks (dvs. skarveklippene, spansk: Islas Aurora) er seks små klipper ca. 200 km vest for Sør-Georgia og 1000 km øst for Falklandsøyene i Sør-Atlanteren. 16 km lenger sørøst ligger klippen Black Rock (svart klippe). Øyene er en del av det britiske oversjøiske territoriet Sør-Georgia og Sør-Sandwichøyene. Argentina gjør krav på mange øyer i området, inkludert Shag Rocks og Black Rock.
Shag Rocks ligger på sørgeorgiaryggen og dekker et areal på under 0,2 km². Høyeste punkt ligger på 75 moh og vanndybden er ca. 319 m. Gjennomsnittstemperaturen er -1.2°C, og det er sjelden over 15°C.
Klippene har ingen vesentlig vegetasjon. Dyrelivet består hovedsakelig av sørgeorgiaskarv, antarktishvalfugl og vandrealbatross.
Shag Rocks ble muligens oppdaget av Joseph de la Llana med skipet «Aurora» i 1762 og navngitt Auroraøyene etter skipet. Det er imidlertid mange som mener at det dreide seg om et synsbedrag, tilfeldigvis i nærheten av Shag Rocks. Klippene ble observert av den amerikanske selfangeren James Sheffield med skipet «Hersilia» i 1819 og gitt det nåværende navn. Den første ilandstigningen på klippene ble foretatt i 1956 da en argentinsk geolog ble senket ned fra et helikopter for å samle steinprøver.
Religiøs kanon

Religiøs kanon er en fastsatt samling skrifter regnet som ekte og autoritative innen en religiøs tradisjon. En slik kanon er som regel et utvalg tekster bestemt av religiøse ledere og teologer, og har en annen status enn andre tekster og muntlige overleveringer. Ordet «kánon» kommer fra gresk κανών, som har tatt det fra semittiske språk. Ordet betyr egentlig «stivt sivrør», i overført betydning «målestokk, linjal» eller «ledetråd». Det ble først brukt om en fastsatt samling bibeltekster ved midten av 300-tallet.
Innen en religion er det ofte bred enighet om store deler av kanonen, men ulike retninger kan være uenige om noen deler hører med eller ikke, eller de kan foretrekke visse utgaver av kanonen fremfor andre. Tekster som er blitt forkastet fra kanonen kan bli til apokryfe skrifter eller i noen tilfeller som kjetterske.
Bibelkanoner er viktig innen jødedommen, kristendommen og nærbeslektede religioner. Den hebraiske bibelen (Tanákh i jødedommen, Det gamle testamentet i kristendommen) var ferdig kanonisert ved overgangen til 100-tallet eller noe før, mens Det nye testamentet hadde nådd sin kanoniske form på 300-tallet.
Palikanonen er den kanoniske tekstsamlingen innen theravadabuddhisme og ble nedtegnet på 100-tallet f.Kr. Den kinesiske buddhistiske kanonen inneholder skrifter tilsluttet østasiatisk buddhisme, mens Den tibetanske buddhistiske kanonen er tilsluttet tibetansk buddhisme.
Innen taoisme er tekstsamlingen Daozang, som ble samlet inn på 400-tallet, regnet som kanon.
Gburekfjella

Gburekfjella er en gruppe fjelltopper, inkludert Straumsvola og Jutulrøra, beliggende mellom Jutulstraumen og H.U. Sverdrupfjella lengst vest i Fimbulheimen i Dronning Maud Land.
Fjellpartiet ble oppdaget og grovt kartlagt ved hjelp av flyfotografering av den tyske antarktisekspedisjonen 1938–39 under ledelse av Alfred Ritscher og oppkalt etter ekspedisjones geofysiker, Leo Gburek (1910–41). Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen 1949–52, samt flyfotografier fra den norske antarktisekspedisjonen 1956–60. Navnet Gburekfjella benyttes bare på de vestligste toppene i det som ble navngitt av den tyske ekspedisjonen.
Espevær hummerpark

Espevær hummerpark er et tidligere sjøbruk på Espevær i Bømlo kommune som i dag drives som museum.
Hummerparken ble etablert på siste del av 1800-tallet av Stavangerselskapet Christian Bjelland AS. To viker ble sperret av, og det ble bygget tak over for å sikre jevn temperatur for optimale vekstvilkår. På det meste gikk det 24 000 hummer inne i parken, disse kom det da store brønnbåter for å bringe til velstående europeeres matfat.
Espevær hummerpark ble i 1993 fredet av Riksantikvaren. To år før dette hadde Fortidsminneforeningen og Espevær husmorlag startet restaurering av parken, dette arbeidet stod ferdig i 1994.
Barcelona (Sorsogon)

Barcelona (Bayan ng Barcelona) er en kommune på Filippinene. Kommunen ligger på øya Luzon og tilhører provinsen Sorsogon. Folkemengden er på 20 990 innbyggere (2015).
Julia Kadel

Biografi

Kadel begynte å spille piano i en alder av syv år. Hun studerte først klassisk piano og startet med jazz da hun var 15 år. Hun studerte psykologi ved Humboldt-Universitetet i Berlin og i 2009-2014 tok hun diplomstudier i jazz-piano ved Hochschule für Musik Carl Maria von Weber Dresden.
Hun leder en trio med den tysk-norske bassisten Karl-Erik Enkelmann (f. 1987), og Dresden-trommeslager Steffen Roth (f 1989). I 2014 kom debutalbumet Im Vertrauen ut på Blue Note Records/Universal. Denne ble presentert på Überjazz Festival i Hamburg, og i 2013 vant de den første jazzprisen fra Hochschule für Musik Saar.
Cimabue

Cenno di Pepo (født omkring 1240 i Firenze, Italia; død omkring 1302 samme sted), bedre kjent som Cimabue, var en italiensk maler, hovedsakelig virksom i Firenze.

Biografi

Cimabue innledet sannsynligvis sin kunstneriske løpebane i mosaikkverkstedet ved baptisteriet i Firenze. Omkring 1272 virket han i Roma og omkring 1301-1302 i Pisa. I sin kunst var Cimabue innledningsvis sterkt påvirket av den bysantinske kunsten, men han begynte å forlate denne stilen gjennom en antydning til plastiske former, tredimensjonalitet og følelser hos figurene.
Han tok også suksessivt avstand fra den vesteuropeiske middelalderske deformasjonen. Så nådde han frem til mindre stiliserte fremstillinger med monumentalitet og intensitet. Med denne kunstoppfatningen regnes Cimabue som banebrytende innenfor det italienske maleriet. Dante betegnet ham som den ledende billedkunstneren før Giotto.
Vasari utpekte Cimabue som grunnleggeren av den nye stilen i malerkunsten, som bæreren av en mer naturtro kunstretning, da han tildels gav nytt liv til de overleverte, stive bysantinske formene, dels dannet en nødvendig forutsetning for sin elev Giottos gjennombrudd. Hans livsløp er i høy grad usikkert, hans verker er ikke sikkert fastslåtte. Et arbeide som uomtvistelig er laget av Cimabue er mosaikkbildet med frelseren og evangelisten Johannes i domkirkens apsis i Pisa (1301-1302). Johannes-skikkelsen er laget av Cimabue. Forøvrig nevner Vasari en lang rekke andre verker av ham.
Han nøt samtidens beundring, som fortellingen om hans store madonnabilde på gullgrunn, «Madonna de' Rucellai», viser. Dette arbeidet skal nemlig under en folkemengdes jublende beundring være båret i høytidelig opptog fra kunstnerens bolig til dets bestemmelsessted i kirken Santa Maria Novella (moderne forskning tilskriver Duccio dette maleriet). Dante lar ham i sin Divina commedia opptre i skjærsilden på grunn av kunstnerens sterke selvvurdering. Blant madonnabildene som i dag er tilskrevet Cimabue er den fortsatt eksisterende Trinità-Madonnaen. Cimabue skal videre ha vært sysselsatt med større mosaikkarbeider i Siena, likeledes i Assisi, i hvis kirke San Francesco vises en hel rekke livlige, men dårlig bevarte veggmalerier av ham.
Reichsluftschutzbund

Reichsluftschutzbund (RLB) (statlig luftforsvarsforbund) var en paramilitær organisasjon opprettet i 1933, tilsvarende det norske Sivile Luftvern. I 1935 ble RLB underlagt Luftwaffe, og sto for bemanning av Sivilforsvaret, serlig egenbeskyttelsen (sivilforsvar for den enkeltes faste eiendom til beskyttelse av folk og gods). 1939 var det 13.5 millioner medlemmer. Det var på det meste 3 800 skoler med mer enn 28 000 instruktører. I 1944 ble RLB underlagt NSDAP. Forbundet ble oppløst i 1945 grunnet det tredje rikes fall.
Pizzi

Landslaget

14. november 2012 fikk han sin første landskamp for Portugal mot Gabon. Han scoret også sitt første landslagsmål på straffespark i samme kamp.
Han ble tatt ut i Portugals tropp til FIFA Confederations Cup 2017 i Russland.
CMOS

CMOS topologi

Det som gjør CMOS komplementær er at designet inneholder to enheter som er komplementære for hverandre: NMOS og PMOS. PMOS brukes stort sett i opptrekksnetverket, og NMOS i tilsvarende nedtrekksnettverket. Siden disse nettverkene er komplementære vil ingen være "på" samtidig og en får derfor minimalt med statisk strøm mellom forsyningene. Ren NMOS design, altså før CMOS design, var opptrekksnetverket erstattet med passive komponenter. Da opptrekket og nedtrekket ikke er komplementært vil det gå en statisk strøm når NMOS'en er "på". Dette begrenset antallet transistorer det var mulig å realisere på en chip før det statiske effektforbruket ble for stort. Blant annet Intels 4004 (1972) og 8080 (1974) prosessorer var NMOS logikk. For å kunne ha flere transistorer på chip måtte en bli kvitt problemet med statisk strøm.
Idolerna

Idolerna er en svensk popgruppe. Medlemmene er 1960-tallsidolene Svenne Hedlund, Tommy Blom, Lalla Hansson og Lennart Grahn. I 2000 ble deres sang «Här kommer kärleken» kåret til «Årets låt på Svensktoppen», og i 2001 ble de kåret til «Årets svensktoppsartister».
Liza pentras bildojn

På esperanto

Longe for de mia mond’

Mi portiĝis per etera ond’

Al loko stranga tre

Fore de l’ amika rond’

Plene je demandoj sen respond’

Kaj motorpane’

Marso aŭ Aldebaran’

Stelo sen samidean’

Vere mankis ies akompan’

Liza ĉiam volis pentri bildojn

Kaj ankaŭ mi, sed ne kun sama ĝu’

Kaj mia farbskatol’

Perdiĝis kun la vol’

Sed Liza pentras bildojn daŭre plu

Mi promenas dum vesper’

En la poŝ’ bileto kaj moner’

Por subteni min

Estas sur la tuta ter’

Unu nur kun ĝusta karakter’

Por kompreni min

Ĉu kritiko aŭ admon’

Ĉu ideo aŭ propon’

Vi kontaktu min per telefon’

Liza ĉiam volis pentri bildojn

Kaj ankaŭ mi, sed ne kun sama ĝu’

Kaj mia farbskatol’

Perdiĝis kun la vol’

Sed Liza pentras bildojn daŭre plu

Eble mi jam sciis de komence

Eble malgraŭ ĉio pravis mi…

Liza ĉiam volis pentri bildojn

Kaj ankaŭ mi, sed ne kun sama ĝu’

Kaj mia farbskatol’

Perdiĝis kun la vol’

Sed Liza pentras bildojn daŭre plu

Verŝajne Liza pentras bildojn daŭre plu

På norsk

Langt unna min verden

Ble jeg feid vekk av en eterisk ånd

Til et veldig underlig sted

Vekk fra vennesirkelen

Fullt av spørsmål men uten svar

Og motorstopp
Mars eller Aldebaran

En stjerne uten trosfelle

Som virkelig savner noens selskap

Liza ville alltid male bilder

Meg også, men ikke med samme glede

Og mitt malingsspann

Mistet viljen

Men Liza fortsatte å male bilder

Jeg går en tur om kvelden

Med en billett og noen mynter i lommen

For å holde meg oppe

Det er på denne jord

Bare en med riktig karakter

For å forstå meg

Enten det er kritikk eller formaning

Enten det er en ide eller et forslag

Kontakt meg per telefon

Liza ville alltid male bilder

Meg også, men ikke med samme glede

Og mitt malingsspann

Mistet viljen

Men Liza fortsatte å male bilder

Kanskje jeg allerede viste det fra starten av

Kanskje jeg hadde rett på tross av alt..

Liza ville alltid male bilder

Meg også, men ikke med samme glede

Og mitt malingsspann

Mistet viljen

Men Liza fortsatte å male bilder

Sannsynligvis kommer Liza til å fortsette å male bilder
Coyote Springs kraftverk

Coyote Springs I kraftverk  er et varmekraftverk i Morrow County, i delstaten Oregon i det nordvestre USA. Anlegget har en installert produksjonskapasitet på 245 MW fordelt på 2  turbiner med effekt på 75 – 186 MW hver. Operatør er energiselskapet Portland General Electric Company. 
Det stod ferdig utbygd i 1995. Brenselkilden er hovedsakelig naturgass.
The New Jedi Order

The New Jedi Order (eller New Jedi Order eller NJO) er en engelsk science fiction-bokserie bestående av 19 bøker, 3 e-bøker, 3 noveller og en tegneserie. Den første boken i serien kom ut i 1999, og den siste i 2003.
Handlingen er satt i Star Wars-universet og fokuserer på Yuuzhan Vong-invasjonen av den kjente galaksen litt over tjue år etter at handlingen i Jediridderen vender tilbake fant sted (år 4 ABY).
Andreas Aarflot

Biografi

Aarflot ble født i Kina hvor hans mor og far gjorde tjeneste for Det norske misjonsselskap i provinsen Hunan. 
Han er cand.theol. fra Det teologiske menighetsfakultet (1951) og dr.theol. fra Universitetet i Oslo (1970). Han har hatt studieopphold i Heidelberg, England og USA, og er æresdoktor ved St. Olaf College (1987) og æresmedlem av Finska kyrkohistoriska sällskapet (1978).
Aarflot har blant annet arbidet for Den norske sjømannsmisjon og Indremisjonsselskapet, og gjort prestetjeneste i Røyken. Han var tilknyttet Menighetsfakultetet som stipendiat (1960), fakultetslektor (1968) og dosent (1970) før han ble professor i 1976. Samme år ble han utnevnt til biskop i Borg bispedømme etter at Per Lønning trakk seg i protest mot abortlovgivningen. I 1978 etterfulgte han Kaare Støylen som biskop i Oslo bispedømme og bispemøtets preses. I egenskap av preses holdt han prekenen under signingen av Kong Harald V og dronning Sonja i Nidarosdomen 23. juni 1991. 
Aarflot ble som biskop regnet som moderat konservativ og tilhørende sentrum av Den norske kirke teologisk. Han ble etterfulgt som biskop i Oslo av Gunnar Stålsett.
Andreas Aarflots farfars-farmor var Berthe Canutte Aarflot.

Heder

I 1979 ble biskop Aarflot utnevnt til kommandør med stjerne av St. Olavs Orden for embetsfortjenste.
Atuarfik Tuiisak

Atuarfik Tuiisak (Tuiisak skole) er folkeskolen i byen Paamiut i Paamiut kommune, sydvest på Grønland.
I 1926 ble den daværende skolen flyttet til ved siden av kirken, siden den var for liten og i dårlig stand. Samme år sto den nye skolen på plass, og fikk senere også et eget sløydhus.
I etterkrigstiden har imidlertid økningen i befolkningen, og dermed antall elever, gjort at skolen er bygd ut i flere omganger. I skoleåret 1952/53 var det 123 elever her, mens i 1974/75 var det hele 784 elever her. Dette året ble også skolebygningen fra 1926, samt sløydhuset, revet.
De nyeste bygningene ble bygd på begynnelsen av 1970-tallet.
Skolen har også skolefritidsordning, skolen har både egen gymsal og tannklinikk.
Evita (musikal)

Evita er en musikal med musikk av Andrew Lloyd Webber og tekst av Tim Rice. Musikalen er basert på Mary Mains biografi The Woman with the Whip, og handler om livet til Eva Perón, den argentinske presidenten Juan Peróns andre kone. Den har også blitt filmet.
Angelus Temple

Angelus Temple er en stor rotundeformet kirke i Echo Park, Los Angeles i California. Arkitekten var Brook Hawkins. Bygget hadde 5 300 sitteplasser opprinnelig, men etter en ombygning i 2002 er kapasiteten redusert til 3 500. I 1992 fikk bygningen status som National Historic Landmark i USA. Hjørnesteinen har inskripsjonen (oversatt) Dedikert til den økumeniske og verdensvide evangeliseringens sak.
Angelus Temple ble bygget i 1923 på initiativ av Aimee Semple McPherson. Omtrent samtidig (1927) etablerte hun og ledet pinsesamfunnet International Church of the Foursquare Gospel, hvor Angelus Temple var den sentrale kirken.
Kirken og menigheten var sentral i den amerikanske pinsevekkelsen i første halvdel av det 20. århundre. Menigheten hadde en tilbakegang mot slutten av de 20. århundre, men har senere opplevd vekst og framgang. Særlig i arbeidet Dreamcenter som ønsker å hjelpe fattige og vanskeligstilte.